የ14ኛው የአአ ከተማ ዋንጫ የኮከቦች ምርጫ በቀጣይ ሳምንት ይካሄዳል
በደማቅ ሁኔታ ባሳለፍነው ወር የተጠናቀቀው የ14ኛው የአዲስ አበባ ከተማ ዋንጫ የመዝጊያ ሥነ ስርዓት በቀጣይ ሳምንት በኢንተርኮንትኔታል ሆቴል ይካሄዳል።ከጥቅምት 29 – ኅዳር 14 ቀን በአዲስ አበባ ስታዲየም ሲካሄድ የቆየው 14ኛው የአአ ከተማ ዋንጫ የማጠቃልለያ መርሐግብር ማክሰኞ ታኀሳስ 14 ቀን ከቀኑ 08:00 በኢንተርኮንትኔታል ሆቴል በልዮ ሁኔታ ይካሄዳል። በዕለቱ የሚካሄዱ ዋና ዋና ኩነቶች፡-– የውድድሩ ኮከብ አሰልጣኝ ፣ ተጫዋች፣ ኮከብ ጎል አስቆጣሪ እና የውድድሩ ምርጥ ጎል ሽልማት ይካሄዳል።– ለአዲስ አበባ እግርኳስ እድገት ከፍተኛ አስተዋፆኦ ላበረከቱ ግለሰቦች የክብር የዕውቅና ሽልማት ይሰጣል።– በውድድሩ ላይ ከአንድ እስከ ስምንት ደረጃ ይዘው ላጠናቀቁ ክለቦች ከወጪ ቀሪ የገንዘብ ሽልማት ይበረከታል።የዘንድሮው የአዲስ አበባ ከተማ ዋንጫ በሁሉም ቀናት 173,484 ተመልካች ታድመውበት ውድድሩ በቅዱስ ጊዮርጊስ ቻምፒዮንነት መጠናቀቁ ይታወቃል።